
Vse septembrske sobote bomo v okviru projekta Odprta ulica odprli Šolsko ulico ljudem. S tem bomo omogočili meščanom prijeten sprehod med mestnim jedrom in območjem vojašnice ter jim ponudili nekaj možnosti za preživljanje prostega časa. 


SOBOTA, 12. SEPTEMBER 2020, od 8.00 do 12.00

Na ulici, ki bo cel dan zaprta  za ves motorni promet, bo od 8. ure dalje stala INFO stojnica, na kateri bodo predstavniki organizatorja na voljo za vsa vprašanj o projektu Odprta ulica in novi začasni prometni ureditvi. Na stojnici bodo stanovalci in poslovni subjekti lahko prevzeli tudi dovolilnico za parkiranje v času zapore ulice.

Ob 9. uri se bomo s turistično vodičko Mirjam Jezeršek sprehodili po Aleji znamenitih Ločank in Ločanov. Predstavila bo zgodovino Aleje ter zanimive zgodbe ljudi, katerih kipi so postavljeni v njej:

1. 
2. Slikar Ive Šubic
3. Kipar Tone Logonder
4. Zgodovinar Pavle Blaznik
5. Geograf France Planina
6. Književnik Tine Debeljak
7. Slikar Anton Ažbe
8. Pobudnik poštne znamke Lovrenc Košir
9. Sociolog Boris Ziherl
10. Desetar Anton Hafner
11. Dr. Viktor Kocijančič
12. Prof. dr. Jože Rant
13. dr. Fran JESENKO
14. Zdravnica Marija Bračko


Ob 9.30 bo Petra Čičić okrog sebe zbrala otroke in jim pripovedovala zgodbe. Otroci bodo lahko tudi ustvarjali izdelke iz papirja.

Celo dopoldne se bodo na Šolski ulici predstavljali:

· Knjižnica Ivana Tavčarja Škofja Loka  s projekti za promocijo branja (na prikupnih sediščih si lahko preberete pravljico, s kredami rišete pravljične junake ali rešujete uganke); 

· zavod Familija s svojimi številnimi programi: PUM-O (projektno učenje za mlajše odrasle), MDC BLOK (mladinski dnevni center), terapevtsko svetovanje in EVS (evropska prostovoljna služba za mlade). Izvedli bodo delavnico oblikovanja balonov, se igrali različne športne igre in predstavljali svoje programe;

· Ljudska univerza s projekti ZNA 2 (tečaji in delavnice) ter predstavitvijo srednješolskih programov šolanja ob delu

Pod okriljem Večgeneracijskega centra Gorenjske, enota Škofja Loka, bodo članice krožka demonstrirale izdelavo predmetov iz keramike, na ogled pa bo tudi pilates vadba v naravi. Vadbe se lahko ob 11. uri tudi udeležite, če s seboj prinesete ležalno podlogo.

Po ulici bodo ob 10. uri zakorakali člani Pihalnega orkestra Škofja Loka. Ob njem bodo svoje palice zavrtele mažoretke Društva FOKUS (11.40). 

Ob 10.30 bosta na Šolski ulici raztegnila meh in postavila kahon Duet Accordon - Jaka Strajnar (kahon) in Jernej Jemc (harmonika). Njun repertoar obsega priredbe slovenskih ljudskih pesmi in popevk ter znanih latino skladb, ki pa v nednavadnem sestavu dobijo novo dimenzijo.

Ob 11.45 pa bodo šopek slovenskih pesmi zaigrale še Orgličarke z Minko Likar na čelu.

Vstopnine na dogodke ni.
Vabljeni!


Posebno obvestilo:
Vse obiskovalce prosimo, da se dogodkov udeležeijo le, če so zdravi (brez znakov okužbe dihal in povišane telesne temperature). Dosledno naj upoštevajo navodila rediteljev, sledijo označbam za smer gibanja ter spoštujejo medosebno razdaljo. Pri vstopu na posamezna prizorišča je obvezno razkuževanje rok, vsak posameznik pa naj skrbi tudi za higieno kašlja in kihanja.


V Aleji stojijo doprsni kipi:
15. 

